Enplegu-eskaera

**Enplegu-eskaera** negozio-dokumentu estandar bat da, eta enpresaburuek garrantzitsutzat ikusitako galderekin prestatzen da. Enpresa barruan eginkizun zehatz bat betetzeko hautagairik onena zehazteko erabiltzen da. Bi modutara aurkez daiteke: enpresako giza baliabideen sailak emandako postulazio-formulario estandar gisa edo postulazio-gutun gisa. Dokumentuak, hautagaia lanposturako egokia den zehaztu ahal izateko, enpresari jakinarazten dio prest dagoela eta gogoa duela enpresako langile izateko, bai eta haren kualifikazioak eta oinarriak ere.

## Definizioa 
Enplegu-eskaerak lanaren izaeraren eta kontratatzen duen pertsonaren lehentasun pertsonalen arabera ezberdinak izaten dira. Enplegu-eskaerak, gutxienez, eskatzaileak legalki enplegatua izateko baimena duela ziurtatzen duen informazio nahikoa ematea eskatzen du. Eskaerak pertsona horrek bere gaitasun, hezkuntza eta esperientziari buruzko informazio garrantzitsua ematea ere eskatzen du.

Eskaera bera eskatzailearen alfabetatzearen, kaligrafiaren eta komunikazio-gaitasunen proba txiki bat da. Arretarik gabeko enplegu-eskatzaile batek bere burua deskalifikatu dezake gaizki betetako eskaera batekin.

Eskaerak, halaber, edozein aurrekari penalen berri ematea eska dezake, bai eta enplegatzaileari aurrekarien egiaztapen egokia egin ahal izateko informazio nahikoa ematea ere. Enplegatzaileek ezingo dute lanarekin lotuta ez dauden gaieri buruzko galderak egin, adibidez, ikuspegi politikoa edo sexu-orientazioa.

Lanaren eta enplegatzailearen arabera, eskatzaileak eskaera online, paperez edota email bidez egin beharko du.
thumb|Aurkezpen-gutuna

## Enplegu-eskaera motak 
Enplegu-eskaera enplegatzailearen araberakoa da. Enplegu-eskaera bat hainbat modutan osa daiteke.

### Online enplegu-eskaerak 
Normalean enplegatzaile baten webgunean osatzen direnak. Milaka gune daude zure CVa online argitaratzeko eta online enplegu-eskaera bat osatzeko. Batzuetan, Monster.com edo Indeed.com bezalako lan-tauletan edo lana bilatzeko motorretan erabil daiteke.

### Aurrez aurreko enplegu-eskaerak 
Enpresa askok, batez ere txikizkako enplegatzaileek eta ostalaritzakoek, espero dute eskatzaileek aurrez aurre aplikatzea. Ez da online aplikatzea bezain zaila, baina aplikatzeko prest egon beharko duzu, eta, agian, momentuan elkarrizketatzeko.

### Paperean egindako enplegu-eskaerak 
Aurrez aurre egindako eskaeretan, batzuetan, paperezko postulazio-formularioak egoten dira.

### Posta elektronikoko lan-aplikazioak 
Lanak eskatzeko posta elektronikoa erabiltzean, garrantzitsua da zure komunikazio guztiak paperezko eskaera bat bidaltzen ari bazina bezain profesionalak izatea.

## Curriculum Vitae eta aurkezpen gutuna 
Zure curriculumaren helburua da hautaketaren arduradunaren arreta bereganatzea, zure prestakuntzak, gaitasunek eta esperientziak aukera eman diezazuten zehaztasun handiagoz ebaluatuko duten multzora pasatzeko.

Zure curriculumak argia eta zehatza izan behar du, eta zure ibilbide profesionaleko elementu erabakigarriak nabarmendu behar ditu, zure ustez interesgarrienak direnak xede duzun enpresarentzat.

Lan-eskaera motaren arabera, aurkezpen-gutun bat erantsi beharko duzu. Bertan, konpainiara zergatik jotzen duzun azalduko duzu, eta lanpostu jakin baterako hautagai egoki bihurtzen zaituzten gaitasunak nabarmenduko dituzu, bai eta enpresarentzat positiboak izan daitezkeen beste motibazio eta interes batzuk ere. Ondo idatzitako gutuna izan behar da.
thumb|Lan eskaintzari erantzun

## Zure kontaktu-sarearen bidez aurkeztea 
Betidanik, kontaktuen sarea oso formula eraginkorra da lana eskatzeko. Zure ezagunek, lankideek edo senideek zure hautagaitza aurkez dezaketen lan-eskaintzei buruz abisatu ahal dizute.

Gainera, zenbait kasutan, lanpostuaren ezaugarriei eta eskakizunei buruzko informazioa eman diezazukete, eta informazio hori oso baliagarria izango zaizu zure lan-bizitza idazteko eta lanposturako egokiena zer den alegatzeko. Erabili sare sozialak zure lan-egoeraren berri emateko, eta jarri harremanetan enplegua aurkitzen lagun diezazuketen sektoreko profesionalekin.

## LANBIDE 
LANBIDE da Eusko Jaurlaritzak lana bilatzeko prozesuan laguntza eta orientazioa emateko zure esku jartzen duen Euskal Enplegu Zerbitzua. LANBIDEko datu-basean lan-eskatzaile gisa izena emanda egoteko lanerako elkarrizketa bat egin behar duzu zure erreferentziazko enplegu bulegoan.(Erreferentziazko enplegu bulego hurbilena bilatu ahal izateko, hurrengo linkari lotutako orrialdera joan zaitezke bilaketa egiteko)

Lan-merkatuan enpresen eta langileen arteko bitartekaritza-lanak egiteko zerbitzuak eta herritarrentzako eta enpresetarako laguntzen izapideak egiteko zerbitzuak esakintzen ditu; adibidez, lan-merkatuari buruzko informazioa, enplegurako orientazioa, lan-eskaintzak, enplegurako prestakuntza, autoenplegua...

### Nork eman dezake izena enplegu-eskatzaile gisa? 
* 16 urtetik gorako pertsonak.
* Europako Esparru Ekonomikoko herrialde batekoak edo beste herrialde batekoak diren pertsonak, indarrean dagoen araudiaren arabera.
* Euskal Autonomia Erkidegoan bizi diren pertsonak, betiere aipatutako baldintzak betetzen badituzte eta beste autonomia-erkidego batean izena emanda ez badaude.

### Zer dokumentazio aurkeztu behar dut enplegu-eskatzaile gisa alta emateko? 
Lehen aldiz izena emateko, honako hau aurkeztu behar da:

* Nortasun Agiri Ofizial bat (NANa, AIZ edo pasaportea, eta abar).
* Erroldatze Ziurtagiria, helbidea Nortasun Agirian agertzen denarekin bat ez badator.
* EBko herrialde batekoak ez diren atzerritarren kasuan: indarrean dagoen administrazio-baimena, eta iraungita badago, berritze-eskaera.
* Lanbideko curriculumean barne hartu nahi den informazio akademikoaren edo profesionalaren ziurtagiri originalak.

### Gauza bera al dira Lanbide eta SEPE (lehengo INEM)? 
Ez, bi organismo bereiz dira, eta ematen dituzten zerbitzuak ere hala dira.

Enpleguarekin eta prestakuntzarekin lotutako zerbitzuak ematen ditu Lanbidek, enplegurako zerbitzu publikoa da.  Diru-sarrerak bermatzeko errenta (DBE) ere eramaten du.

SEPE, Estatuko Enplegu Zerbitzu Publikoa (lehengo INEM), Gobernu Zentralaren Enplegu eta Gizarte Segurantza Ministerioaren mendekoa da eta berak izapidetzen ditu langabeziagatiko prestazioak.

SEPEren bulegoak (lehengo INEM) Lanbideren bulegoen barruan daude fisikoki. 

## Erreferentziak 
## Ikus,gainera 
* Lan-kontratu

## Kanpo estekak